**Linda Evans** (født **Linda Evenstad** i 1942) er en amerikansk skuespiller kjent fra tv-serien *Dynastiet* (1981–1989).

Skuespillerkarriere
-------------------

Linda Evans i serien *The Big Valley* (1965)
Evans tv-debuterte i en episode av tv-serien *Bachelor Father* (1960). Fra 1965 til 1969 hadde hun en fast rolle i westernserien *The Big Valley* (1965–1969) og i 1977 hadde hun den ene hovedrollen den kortlivede i tv-serien *Hunter* (1977). Hun fikk sitt store internasjonale gjennombrudd med rollen som Krystle Carrington i tv-serien *Dynastiet*, hvor hun medvirket fra 1981 til 1989. Hun spilte den samme rollen i miniserien *Dynasty: The Reunion* i 1991. Hun hadde også en hovedrolle i den australsk-amerikanske miniserien *The Last Frontier* (1986) og en birolle i miniserien *Nord og sør* (1986). Hun har videre spilt i flere tv-filmer, deriblant to av *The Gambler*-filmene (1983 og 1991). Hun har eller hatt en del gjesteopptredener i kjente serier som *The Adventures of Ozzie and Harriet* (fem forskjellige roller, 1960–1962), *Wagon Train* (1965), *McCloud* (1973), *Mannix* (1974), *The Rockford Files* (1975), *The Fall Guy* (1975) og *Kjærlighetsskipet* (tre dobbeltepisoder, 1981–1984). 

Evans filmdebuterte i dramafilmen *Twilight of Honor* (1963) og har siden hatt større roller i filmer som blant annet *The Klansman* (1974), *Mitchell* (1975), *Avalanche Express* (1979) og *Tom Horn* (1980).

Etter 1980-årene har hun hatt få roller på film og i tv. Hun medvirket i tv-filmen *The Stepsister* (1997) og i en episode av den tyske serien *Das Traumschiff* (2020) (en tysk variant av den amerikanske serien *Kjærlighetsskipet*). I 2021 hadde hun en større rolle i den relativt ukjente filmen *Swan Song*.

### Annet

I 2009 deltok hun og vant den britiske versjonen av mat-talentprogrammet *Hell's Kitchen.*

Priser og hedersbevisninger
---------------------------

I 1982 ble hun tildelt en Golden Globe for sin rolle i *Dynastiet*. I 1987 fikk hun en stjerne på Hollywood Walk of Fame.

Bakgrunn og privatliv
---------------------

Hennes opprinnelige etternavn var Evanstad – noen kilder staver det Evenstad. Navnet er av norsk opprinnelse; Linda Evans' oldemor, farfar, en grandtante og en grandonkel reiste til USA i 1884 fra småbruket/husmannsplassen Evenstad på Nes i Hedmark. Hun amerikaniserte etternavnet til Evans da hun ble skuespiller.

Hun gikk på high school sammen med den senere skuespillerkollegaen Stefanie Powers.

Evans har vært gift to ganger: John Derek (1968–1974) og Stan Herman (1976–1981). Hun hadde i perioden 1989 til 1998 et forhold til den greske musikeren Yanni.

Referanser
----------

1. ↑   FemBio-Datenbank, FemBio-ID 9198, besøkt 9. oktober 2017[Hentet fra Wikidata]
2. ↑   Internet Broadway Database, Internet Broadway Database person-id 508718, besøkt 9. oktober 2017[Hentet fra Wikidata]
3. ↑   Internet Movie Database, IMDb-ID nm0002067, besøkt 17. oktober 2015[Hentet fra Wikidata]
4. ↑   Kentucky New Era, «McQueen Returns With Linda Evans», utgitt 4. april 1980[Hentet fra Wikidata]
5. ↑  «Linda Evans». *latimes.com* **(engelsk)**. Besøkt 9. september 2021.
6. ↑  «BBC NEWS | Entertainment | When Linda Evans won Hell's Kitchen». *web.archive.org*. 29. april 2009. Arkivert fra originalen 29. april 2009. Besøkt 9. september 2021.
7. ↑  «Linda Evans». *Hollywood Walk of Fame* **(engelsk)**. 25. oktober 2019. Besøkt 9. september 2021.
8. ↑  Facebook; Twitter; options, Show more sharing; Facebook; Twitter; LinkedIn; Email; URLCopied!, Copy Link; Print (21. januar 2000). «Nowadays, Her Lifts Come From Within». *Los Angeles Times* **(engelsk)**. Besøkt 9. september 2021.

Eksterne lenker
---------------

* Offisielt nettsted Rediger på Wikidata

* (en) Linda Evans – kategori av bilder, video eller lyd på Commons Rediger på Wikidata
* (en) Linda Evans på Internet Movie Database Rediger på Wikidata

* (sv) Linda Evans i Svensk Filmdatabas Rediger på Wikidata

* (da) Linda Evans på Filmdatabasen Rediger på Wikidata

* (fr) Linda Evans på Allociné Rediger på Wikidata

* (en) Linda Evans på AllMovie Rediger på Wikidata

* (en) Linda Evans hos Turner Classic Movies Rediger på Wikidata

* (en) Linda Evans hos The Movie Database Rediger på Wikidata

* (en) Linda Evans hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz **·** Discogs
 |